CELEX: 32016D0696
Language: fi
Date: 2016-05-04 00:00:00
Title: Komission täytäntöönpanopäätös (EU) 2016/696, annettu 4 päivänä toukokuuta 2016, tiettyjen kolmansien maiden ja tiettyjen kolmansien maiden alueiden tunnustamisesta vapaaksi (kaikista Citrukselle patogeenisistä) Xanthomonas campestris- tai (kaikista Citrukselle patogeenisistä) Guignardia citricarpa Kiely -kannoista tehdyn päätöksen 2006/473/EY muuttamisesta (tiedoksiannettu numerolla C(2016) 2614)

5.5.2016   
            
            
               FI
            
            
               Euroopan unionin virallinen lehti
            
            
               L 120/33
            
         KOMISSION TÄYTÄNTÖÖNPANOPÄÄTÖS (EU) 2016/696,
   annettu 4 päivänä toukokuuta 2016,
   tiettyjen kolmansien maiden ja tiettyjen kolmansien maiden alueiden tunnustamisesta vapaaksi (kaikista Citrukselle patogeenisistä) Xanthomonas campestris- tai (kaikista Citrukselle patogeenisistä) Guignardia citricarpa Kiely -kannoista tehdyn päätöksen 2006/473/EY muuttamisesta
   
      
         (tiedoksiannettu numerolla C(2016) 2614)
      
   
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kasveille ja kasvituotteille haitallisten organismien yhteisöön kulkeutumisen ja siellä leviämisen estämiseen liittyvistä suojatoimenpiteistä 8 päivänä toukokuuta 2000 annetun neuvoston direktiivin 2000/29/EY (1) ja erityisesti sen liitteessä IV olevan A osan I jakson 16.2 ja 16.4 kohdan,
   sekä katsoo seuraavaa:
   
               (1)
            
            
               Komission päätöksessä 2006/473/EY (2) tunnustetaan tietyt kolmannet maat ja tietyt kolmansien maiden alueet vapaaksi (kaikista Citrukselle patogeenisistä) Xanthomonas campestris- tai (kaikista Citrukselle patogeenisistä) Guignardia citricarpa Kiely -kannoista.
            
         
               (2)
            
            
               Päätöksellä 2006/473/EY tunnustetaan Louisianan osavaltio Yhdysvalloissa vapaaksi (kaikista Citrukselle patogeenisistä) Xanthomonas campestris -kannoista. Ottaen kuitenkin huomioon Yhdysvaltojen toimittamat tiedot Louisianan osavaltiota ei pitäisi enää tunnustaa vapaaksi mainitusta haitallisesta organismista.
            
         
               (3)
            
            
               Päätöksellä 2006/473/EY tunnustetaan Uruguay vapaaksi (kaikista Citrukselle patogeenisistä) Guignardia citricarpa Kiely -kannoista. Ottaen kuitenkin huomioon Uruguayn toimittamat tiedot ja toistuvat tavaralähetysten pysäytykset Uruguayta ei pitäisi enää tunnustaa vapaaksi mainitusta haitallisesta organismista.
            
         
               (4)
            
            
               Päätöksellä 2006/473/EY tunnustetaan kaikki Yhdysvaltojen alueet vapaaksi (kaikista Citrukselle patogeenisistä) Guignardia citricarpa Kiely -kannoista, lukuun ottamatta Floridan osavaltiossa sijaitsevia Collierin, Hendryn ja Polkin piirikuntia. Ottaen kuitenkin huomioon Yhdysvaltojen toimittamat tiedot Leen piirikuntaa ei pitäisi enää tunnustaa vapaaksi mainitusta haitallisesta organismista.
            
         
               (5)
            
            
               Sen vuoksi päätöstä 2006/473/EY olisi muutettava.
            
         
               (6)
            
            
               Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätös 2006/473/EY seuraavasti:
   
               1)
            
            
               Korvataan 1 artiklan 2 kohdan c alakohta seuraavasti:
               
                           ”c)
                        
                        
                           Yhdysvallat: Amerikan Samoa, Arizona, Guam, Havaiji, Kalifornia, Pohjois-Mariaanit, Puerto Rico, Texas ja Yhdysvaltain Neitsytsaaret;”.
                        
                     
         
               2)
            
            
               Muutetaan 3 artikla seuraavasti:
               
                           a)
                        
                        
                           Korvataan 1 kohdan a alakohta seuraavasti:
                           
                                       ”a)
                                    
                                    
                                       kaikki sitrushedelmiä tuottavat kolmannet maat Euroopassa, Pohjois-, Keski- ja Etelä-Amerikassa sekä Karibialla, lukuun ottamatta Argentiinaa, Brasiliaa, Uruguayta ja Yhdysvaltoja;”.
                                    
                                 
                     
                           b)
                        
                        
                           Korvataan 2 kohdan e alakohta seuraavasti:
                           
                                       ”e)
                                    
                                    
                                       Yhdysvallat: koko Yhdysvallat, lukuun ottamatta Floridan osavaltiossa sijaitsevia Collierin, Hendryn, Leen ja Polkin piirikuntia.”
                                    
                                 
                     
         2 artikla
   Tämä päätös on osoitettu kaikille jäsenvaltioille.
   
      Tehty Brysselissä 4 päivänä toukokuuta 2016.
      
         
            Komission puolesta
         
         Vytenis ANDRIUKAITIS
         
            Komission jäsen
         
      
   
   
      (1)  EYVL L 169, 10.7.2000, s. 1.
   
      (2)  Komission päätös 2006/473/EY, tehty 5 päivänä heinäkuuta 2006, tiettyjen kolmansien maiden ja tiettyjen kolmansien maiden alueiden tunnustamisesta vapaaksi (kaikista Citrukselle patogeenisistä) Xanthomonas campestris-, Cercospora angolensis Carv. & Mendes- tai (kaikista Citrukselle patogeenisistä) Guignardia citricarpa Kiely -kannoista (EUVL L 187, 8.7.2006, s. 35).